text: 24-årig kvinde: Min bil er et og alt
  02 februar 2016 kl. 17.36
  I Vester Torsted i Vejen Kommune bor Andrea Schlichting, en kvinde der brænder for sin store passion, en BMW E36.
  Når emnet falder på hurtige biler er det nok oftest en verden, der bliver forbundet med mænd. Men sådan behøver det ikke være, i hvert fald hvis man spørger den 24-årige studerende fra Vester Torsted Andrea Schlichting.
  De sidste to år har hun brugt på at sætte sin BMW i stand, der er en E36 Cabriolet. Andrea Schlichting har skiftet udstyr lige fra kobling til skørter for at få stylet sin BMW så grundigt som muligt.
  
  - Den giver mig glæde. Den fylder mit tomrum, hvis jeg føler mig lidt alene. Så kan jeg lige gå ud og pusle lidt med den. Så det er tomrum fyldt igen, siger Andrea Schlichting til TV SYD.
  Naboer besøger tirsdag Vester Torsted og den 24-årige BMW-fan, der til foråret skal bruge sin bil til noget helt særligt. Find ud af hvad, i dagens udgave af Naboer, der bliver sendt klokken 19:55 og 22:40 på TV SYD+.
  